Държавен вестник, бр. 67, 2024 г., стр. 190

СТР.  190	
Д Ъ Р Ж А В Е Н  В Е С Т Н И К 	
БРОЙ  67
условия и интензивността на движението, по 
такъв начин, че да може да спре пътното си 
превозно средство в границите на зрителното 
си поле по посоката на движението, както 
и пред всяко предвидимо препятствие. Той 
трябва да намалява скоростта и ако е необ­
ходимо, да спира винаги, когато обстоятел­
ствата налагат това, особено когато няма 
добра видимост.
2. Водачът не трябва да пречи на нормал­
ното движение на другите пътни превозни 
средства, като се движи с необичайно ниска 
скорост без основателна причина. 	
3. Водачът на пътно превозно средство, 
движещо се след друго пътно превозно сред­
ство, е длъжен да спазва достатъчна дистанция 
от него, за да може да избегне сблъскване в 
случай на внезапно намаляване на скоростта 
или спиране на пътното превозно средство, 
движещо се пред него. 
4. Извън населени места, за да се улесняват 
изпреварванията, водачите на пътни превоз­
ни средства или състави от пътни превозни 
средства, допустимото максимално тегло на 
които превишава 3500 kg (7700 фунта), или 
габаритната дължина на които превишава 10 m 
(33 фута), са длъжни, с изключение, когато 
изпреварват или се готвят да изпреварват, да 
поддържат такава дистанция между своите 
превозни средства и моторните превозни сред­
ства, които се движат пред тях, че изпревар­
ващите ги пътни превозни средства да могат 
безопасно да се престроят пред изпревареното 
пътно превозно средство. Тази разпоредба не 
се прилага при много интензивно движение, 
както и когато изпреварването е забранено. 
Освен това:
(a) компетентните органи могат да предви­
дят изключения от тази разпоредба за някои 
състави от пътни превозни средства или да я 
направят неприложима по пътища, на които 
две ленти са предназначени за движение в 
съответната посока;
(b) договарящите страни или териториал­
ните им подразделения могат да определят по 
отношение на характеристиките на въпросните 
пътни превозни средства други величини, 
различни от тези, посочени в този параграф. 
5. Нищо в тази Конвенция не може да 
бъде тълкувано като пречка за договарящите 
страни или териториалните им подразделения 
да предписват общи или местни ограниче­
ния на скоростта за всички или за някои 
категории пътни превозни средства или да 
предписват за определени пътища или за 
определени категории пътища минимални 
и максимални скорости или пък само мак­
симална или само минимална скорост, или 
да предписват минимални дистанции поради 
наличието на пътя на някои категории пътни 
превозни средства, които представляват осо­
бена опасност за движението поради теглото 
или товара си.
Член 14
Общи предписания за маневрите
1. Всеки водач, който има намерение да 
извърши някаква маневра, като например да 
излезе от колона на паркирани пътни превозни 
средства или да влезе в такава, да се изнесе 
вдясно или вляво на платното за движение, 
да завие наляво или надясно, за да навлезе 
в друг път или да влезе в някой крайпътен 
имот, трябва, преди да започне тази маневра, 
да се убеди предварително, че може да я из­
върши без риск да създаде опасност за другите 
участници в движението, движещи се след 
или пред него или разминаващи се с него, и 
да се съобразява с тяхното местоположение, 
посока и скорост.
2. Всеки водач, който има намерение да 
завие в обратна посока или да се движи назад, 
е длъжен да се убеди, че може да извърши 
тази маневра, без да създаде опасност или 
пречка за останалите участници в движението.
3. Преди да завие или да извърши маневра, 
свързана с движение встрани, всеки водач е 
длъжен ясно и своевременно да предупреди 
за своето намерение, като включи пътепо­
казателя или пътепоказателите на своето 
пътно превозно средство или при липса на 
пътепоказатели, ако е възможно, като подаде 
съответен знак за това с ръка. Предупреди­
телният сигнал, подаден с пътепоказателя 
или пътепоказателите, трябва да продължава 
през цялото времетраене на маневрата и да 
се прекрати веднага след завършването є.
Член 15
Особени предписания за пътните превозни 
средства от редовните линии за обществен 
превоз
Препоръчва се в националното законодател­
ство да се предвиди, че в населените места, за 
да се улесни движението на пътните превозни 
средства от редовните линии за обществен 
превоз, водачите на други пътни превозни 
средства трябва, при спазване на разпоредбите 
на член 17, параграф 1 от тази Конвенция, да 
намаляват скоростта и ако е необходимо, да 
спират, за да позволят на пътните превозни 
средства за обществен превоз да извършват 
маневрите, необходими за тръгването им от 
обозначените спирки. Разпоредбите, приети 
във връзка с това от договарящите страни 
или териториалните им подразделения, по 
никакъв начин не освобождават водачите 
на пътни превозни средства за обществен 
превоз от задължението им, след като са 
предупредили чрез техните пътепоказатели 
за намерението си да потеглят, да вземат не­
обходимите предпазни мерки за избягване на 
какъвто и да било риск от пътнотранспортно 
произшествие.